16 
Fov at komme paa det Eene med, hvorledes disse Mundinger 
og Laag ere opstaaede, vil det nu være tilstrækkeligt at gjøre sig 
klart, hvorledes et Ernæringsindivid udvikles. Det begynder som 
en hul Blære, hvis Yæg bestaar af et Ektoderm- og et Entoderm- 
lag, imellem hvilke der »udskilles en tynd, strukturløs Membran, 
Mesosarken. Ektodermen udskiller nu ligeledes paa sin Overflade 
en structurløs, chitinagtig Membran, Perisarken, og det er denne, 
som med Tiden vil blive til Hydrotheket. Efterhaanden som denne 
begynder at tiltage i Fasthed, begynder Ektodermen at trække sig 
tilbage fra den, og tilsidst har den af Ektoderm og Entoderm be- 
staaende hule Knop, som er bestemt til at blive til Polypdyret 
eller Hydranthet, trukket sig helt tilbage fra denne chitinagtige 
Omhylning. Den udvikler nu sine Tentakler, og sidder da ganske 
frit i en overalt lukket Chitinkapsel (se A1 m a n n : a monograph 
of the gynmoblastic or tubularian hydroids 1871, pag. 72). Taget 
i denne Chitinkapsel vil nu undergaa en forskjellig Skjæbne, efter¬ 
som vi have at gjøre med en Art med Laag eller uden Laag. 
I sidste Tilfælde vil dette Tag blive afkastet, naar Hydranthet er 
tilstrækkelig udviklet, medens det hos en laagbærende Form vil 
blive omdannet til Laaget. Have vi at gjøre med et enkelt, klap- 
formigt Laag, vil der danne sig en Spalte i en Del af Mundingens 
Omkreds, medens det flerklappede Laag vil dannes ved, at der i 
Taget optræder et Antal radiære Spalter. I alle Tilfælde op- 
staar Laaget ved en Omdannelse af Hydrothekets op¬ 
rindelige Tag. 
Naar Bægertaget er afkastet eller har aabnet sig i Form af 
et Laag, er Bægeret færdigt, og det vil for Fremtiden ikke staa i 
noget andet Forhold til sin Frembringer end et rent beskyttende. 
Hydranthet er ikke i Stand til at lægge nye Dele til det engang 
færdige Bæger; thi en saadan Afsondring af ny Perisark kan kun 
finde Sted gjennem en ny Ektoderm. Naar Hydranthet dør, vil 
derfor en ny Knop udvikle sig fra Coenenchymet, udfylde det gamle 
Hydrothek og forlænge sig et Stykke ud over dette. Den nye 
Ektoderm vil nu afsondre et nyt Perisarklag, som dels vil danne 
